CELEX: 62012TN0035
Language: da
Date: 2012-01-16 00:00:00
Title: Sag T-35/12: Sag anlagt den 16. januar 2012 — Icelandic Group UK mod Kommissionen

10.3.2012   
            
            
               DA
            
            
               Den Europæiske Unions Tidende
            
            
               C 73/29
            
         Sag anlagt den 16. januar 2012 — Icelandic Group UK mod Kommissionen
   (Sag T-35/12)
   2012/C 73/58
   Processprog: engelsk
   
      Parter
   
   
      Sagsøger: Icelandic Group UK Ltd (Grimsby, Det Forenede Kongerige) (ved barrister V. Sloane)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Artikel 1, stk. 2, i Kommissionens afgørelse K(2011) 8113 endelig af 15. november 2011, hvorved det fastslås, at godtgørelse af importafgift i en konkret sag (rem 04/2010) er ubegrundet, annulleres.
            
         
               —
            
            
               Europa-Kommissionen tilpligtes at betale sagsøgerens retlige samt andre omkostninger og udgifter i forbindelse med sagen.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende vedrører tilsidesættelse af væsentlige formforskrifter og artikel 906a i Kommissionens forordning (EØF) nr. 2454/93 (1), eftersom sagsøgte tilsidesatte sagsøgerens ret til at forsvare sig under den procedure, der førte til vedtagelsen af artikel 1, stk. 2, i den anfægtede afgørelse, ved at vedtage en afgørelse, som er et indgreb i sagsøgerens rettigheder, uden at give sagsøgeren mulighed for at udtale sig om grundlaget for den ugunstige afgørelse, nemlig sagsøgtes vurdering af, at Det Forenede Kongeriges myndigheder ikke havde begået en fejl med hensyn til import foretaget mellem den 1. december 2006 og den 24. juli 2007.
            
         
               2)
            
            
               Andet anbringende vedrører åbenbar fejlvurdering og tilsidesættelse af artikel 220, stk. 2, litra b), artikel 236 og/eller artikel 239 i Rådets forordning (EØF) nr. 2913/92 (2), eftersom:
               
                           —
                        
                        
                           Sagsøgte foretog en åbenbar fejlvurdering ved at fastslå, at betingelserne for godtgørelse af told i henhold til artikel 220, stk. 2, litra b), i Rådets forordning (EØF) nr. 2913/92 ikke var opfyldt under foreliggende omstændigheder. Sagsøgtes vurdering af, at Det Forenede Kongeriges myndigheder ikke har begået en fejl med hensyn til import foretaget mellem den 1. december 2006 og den 24. juli 2007 er åbenbart forkert.
                        
                     
                           —
                        
                        
                           Ydermere eller subsidiært foretog sagsøgte en åbenbar fejlvurdering ved at fastslå, at betingelserne for godtgørelse af told i henhold til artikel 239 i Rådets forordning (EØF) nr. 2913/92 ikke var opfyldt. Sagsøgtes vurdering af, at omstændighederne i den foreliggende sag ikke vedrører en særlig situation som omhandlet i artikel 239, var åbenbart forkert.
                        
                     
         
      (1)  Kommissionens forordning (EØF) nr. 2454/93 af 2.7.1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253, s. 1).
   
      (2)  Rådets forordning (EØF) nr. 2913/92 af 12.10.1992 om indførelse af en EF-toldkodeks (EFT L 302, s. 1).